ועדת החוקה, חוק ומשפט, כנסת 24, פרוטוקול מספר 317, 2022-06-27 13:11

גלעד קריב: מכובדיי, צוהריים טובים לכולם.

גלעד קריב: אני מתנצל על העיכובים.

גלעד קריב: מכיוון שיש לנו גם משימה ארוכה של הקראה, עו"ד רווה, בואי נבין איפה הממשלה עומדת, גם מבחינת הליכי האישור, לאור הדרישות של ועדת השרים לענייני חקיקה, ומה ברור לנו שצריך להיכנס גם להתדיינות לקראת הקריאה השנייה והקריאה השלישית וגם במה יש לנו הסכמות לקראת הקריאה השנייה והקריאה השלישית, נמזג, נקרא את הנוסח המשולב ונצביע.

יפעת רווה: בעניין ועדת השרים, נאמר לי שהנושא הזה יוסדר במשך היום, בדרך זו או אחרת, בין אם במשאל טלפוני - - -

שרון רופא אופיר: עד כמה שאני מבינה כנראה שגם לא יהיה משאל טלפוני מאחר שהבינו מכם שיש הסכמות.

יפעת רווה: נכון.

יפעת רווה: הבינו מאיתנו שיש הסכמות, ולכן ייתכן שזה לא נדרש.

יפעת רווה: יש כמה דברים שנתבקשנו לבדוק, ועיקרם אנחנו נבקש שיידון לקראת הקריאה השנייה והקריאה השלישית.

יפעת רווה: אני בכל זאת אומר באיזה דברים יש כיוון של עמדות.

יפעת רווה: בנושא של המועדים, כרגע ביקשנו את המרבי באותם דברים, בעיקר בנושא של שפה, מערכת מנע, זכויות בני משפחה והתאמות של הצבה לשנתיים, אפשרות הארכה לשנה, אבל במקביל ביקשנו מהגופים לבדוק מה אפשר לצמצם.

יפעת רווה: התחילו לעשות את הבדיקות האלה, אבל נחזור עם תשובה לקראת הקריאה השנייה והקריאה השלישית.

יפעת רווה: הנושא של זכות הבעת עמדה של בני משפחה של מי שנפטר שלא כתוצאה מעבירה.

יפעת רווה: בעיקר הסנגוריה הציבורית ביקשה להביע עמדה, אז נדון בזה בצורה מסודרת.

יפעת רווה: אנחנו גם בודקים מבחינת ההשלכות ונחזור בצורה מסודרת לקריאת הקריאה השנייה והקריאה השלישית.

יפעת רווה: הנושא של זכות הבעת עמדה במקרה של חזרה מכתב אישום, מה שמעוגן היום בהנחיה, יש הסכמה עקרונית של הפרקליטות שזה יעוגן בחקיקה בתנאים שייקבעו בהנחיה, כי גם בהנחיה היום זה לא בכל המקרים, אלא בחלק מהמקרים.

יפעת רווה: עם זאת, הסנגוריה ביקשה לשקול את העמדה שלה.

יפעת רווה: אנחנו מכבדים את הדבר הזה, ואנחנו רוצים גם בזה לעשות דיון מסודר, ולכן גם בזה אנחנו מבקשים שיידון לקריאה השנייה ולקריאה השלישית.

יפעת רווה: השאלה של הצהרה בכתב על נזקים בשלב הטיעונים לעונש, האם היא תנאי להצהרה בעל פה, יש מחלוקות.

יפעת רווה: אנחנו ננסה לבוא עם עמדה או מוסכמת או מוכרעת לקראת הקריאה השנייה והקריאה השלישית.

יפעת רווה: והנושא המרכזי של הבעת עמדת נפגע ישירות לבית המשפט בכתב או בעל פה גם צריך להגיע להכרעה.

שרון רופא אופיר: אני רק רוצה לראות שהבנתי, עו"ד רווה.

שרון רופא אופיר: כרגע העניין של טיעונים לעונש, כן הוסכם שזה יהיה בעל פה?

יפעת רווה: בוודאי.

שרון רופא אופיר: אולי כדאי לחדד את זה.

יפעת רווה: בסדר גמור.

יפעת רווה: אמרתי בפעם הקודמת, אני אומר שוב: יש הסכמה על זה שנפגע עבירה יוכל באמצעות התובע.

יפעת רווה: זאת אומרת, בית המשפט שואל את התובע מה עמדת הנפגע והתובע אומר.

שרון רופא אופיר: זה בהסדר טיעון, אבל בטיעונים לעונש הוא יוכל להביא את עמדתו, זה מה שסוכם.

יפעת רווה: בטיעונים לעונש הוא יוכל להביא את עמדתו?

שרון רופא אופיר: בקולו.

סטפאני בן נון: זה לא בדיוק עמדתו, זו הצהרה על הנזקים והפגיעה שנגרמו לו בקולו.

יפעת רווה: יש שם החרגה מסוימת.

שרון רופא אופיר: בחירום.

שרון רופא אופיר: על זה דיברנו.

יפעת רווה: החרגה של עבירות מסוימות, בעבירות שיש ימי מוקד.

שרון רופא אופיר: זה נרשם לפרוטוקול?

שרון רופא אופיר: זה חשוב.

שרון רופא אופיר: זה משמעותי.

שרון רופא אופיר: כשייפתחו הדיונים של הקריאה השנייה והקריאה שלישית שלא נלך חלילה, אפילו חצי צעד אחורה.

יפעת רווה: זה לא רק נרשם לפרוטוקול, אלא אני מניחה שזה גם נמצא בדברי ההסבר.

נילי פינקלשטיין: הדבר הזה נמצא בנוסח.

שרון רופא אופיר: זה גם בנוסח היא צודקת.

יפעת רווה: חשבתי שאת מדברת על אותם דברים שאנחנו צריכים לבדוק לקראת הקריאה השנייה והקריאה השלישית.

יפעת רווה: זה נאמר בגדול.

יפעת רווה: אני מניחה שהיועצת המשפטית תאמר את זה.

יפעת רווה: נמצא בפניכם הנוסח המוסכם לקריאה בראשונה.

דגנית כהן-ויליאמס: דבר נוסף שדובר, שיהיה גם לקראת הקריאה השנייה והקריאה השלישית, ואנחנו נזכיר בדברי ההסבר, זה הזכות לליווי עובד סוציאלי של נפגעי העבירה.

יפעת רווה: נכון.

יפעת רווה: משרד הרווחה אמור לחזור.

גלעד קריב: בדיוק.

גלעד קריב: הוא אמור לעשות בדיקה ו-95 תקנים.

גלעד קריב: מכובדיי, אני מעלה להצבעה את ההצעה למיזוג שלוש הצעות החוק, פ/2794/24, של חברת הכנסת אימאן ח'טיב יאסין וחברים נוספים, פ/2535/24, של חברת הכנסת יבגני סובה וחברי כנסת נוספים, ו-פ/1044/24, הצעת חוק פרטית שלי.

גלעד קריב: מי בעד מיזוג הצעות החוק?

גלעד קריב: אושר פה אחד.

גלעד קריב: תודה.

גלעד קריב: אושר

גלעד קריב: אנחנו ניגשים להקראה של הנוסח המשולב בהתאם להסכמות, ואחריה נצביע.

גלעד קריב: בבקשה.

דגנית כהן-ויליאמס: הצעת חוק זכויות נפגעי עבירה (תיקון מס'...)(הרחבת זכויות נפגעי עבירה), התשפ"ב–2022

נילי פינקלשטיין: רק הערה לסעיף קטן (7) לתוספת השביעית לחוק השיפוט הצבאי.

נילי פינקלשטיין: לא הכנסנו את העובדה שהגשת ערר, היידוע לגביה, יהיה רק במקרה של עבירת מין.

דגנית כהן-ויליאמס: "הגשת ערר על מעצרו של חשוד או נאשם או שחרורו ממעצר בעבירת מין.

דגנית כהן-ויליאמס: " הוספנו.

גלעד קריב: תודה.

גלעד קריב: חברים, מי בעד?

יבגני סובה: מה קבענו?

גלעד קריב: בקריאה השנייה והשלישית נטפל.

יבגני סובה: אני ממלא מקום בוועדת החוקה - - -

איל קופמן: אתה יכול להצביע.

גלעד קריב: מי בעד אישור הצעת החוק הממוזגת?

גלעד קריב: אושרה.

גלעד קריב: תודה לכולם, יישר כוח לכל העוסקות או העוסקים במלאכה.

גלעד קריב: חברת הכנסת לשעבר שרון רופא אופיר, חברת הכנסת אימאן ח'טיב, אם תבקשו לומר דברים, בבקשה.

שרון רופא אופיר: תודה, אדוני היושב-ראש.

שרון רופא אופיר: זה רגע מאוד מרגש.

שרון רופא אופיר: כמי שמלווה נפגעות ובני משפחות של נפגעי עבירה במשך שנים ארוכות, אני רוצה להגיד להן מכאן היום שעשינו יחד מהפכה.

שרון רופא אופיר: אם בעבר לא הכרנו, לא את השמות שלכן, ולא את הפנים שלכן, הרי שהיום הבושה עברה צד.

שרון רופא אופיר: זה היה רק מתבקש שגם קולכן או הבעת עמדתכן תישמע ותובא לבית המשפט.

שרון רופא אופיר: אני חייבת לשתף שברגעים האלה עוברות לי בראש גם קים שנפגעה על ידי הפסיכולוג יובל כרמי, וגם האישה המקסימה שליוויתי, שנפגעה על ידי הגניקולוג בני שכטר, ורופאות שליוויתי, והנפגעות של אלון קסטיאל, ובני משפחות של נרצחים ונרצחות שחוו תסכול גדול, והנשים המופלאות שהיו איתי בפרויקט של "לא תאנסו אותנו לשתוק", והרשימה לצערי ארוכה.

שרון רופא אופיר: זה יובא השבוע למליאת הכנסת.

שרון רופא אופיר: אני קוראת מכאן לחבריי לאופוזיציה לא להכשיל את החוק הזה, לתמוך בו.

שרון רופא אופיר: כן, נדרשים עוד צעדים אמיצים כדי שזה יהיה מושלם, אבל הרגע המרגש הזה, החוק החשוב הזה שייך לכן, הוא שלכן.

גלעד קריב: יישר כוח, תודה.

אימאן ח'טיב יאסין: קודם כול, תודה ליושב-ראש ותודה לצוות הוועדה, לצוות המשפטי, שהראה נחישות ורצון כל כך גדול.

אימאן ח'טיב יאסין: דבר אחד אחרון, למרות הימים הקשים שאנחנו עוברים כאן בתקופה הזאת עדיין יש נקודות אור, ואפשר לעשות עוד יותר טוב.

אימאן ח'טיב יאסין: אני חושבת שהיום הוספנו והגדלנו את המרחב הזה של הטוב, אז שיהיה בהצלחה לכולנו.

שרון רופא אופיר: מרוב שהתרגשתי לא אמרתי לכן, תודה, כי בלעדיכן זה לא היה קורה.

שרון רופא אופיר: אני חושבת שאתן לא סתם שותפות, אתן שותפות שמוכנות לראות מחוץ לקופסה, מוכנות להיות יצירתיות ומעל הכול מוכנות להיות אמיצות.

שרון רופא אופיר: הייתן שותפות אמת.

שרון רופא אופיר: גם הצוות של שר המשפטים, עוד בשלבים של הכנת החוק, ועמית שלא נמצאת כאן, יפעת.

שרון רופא אופיר: תודה ענקית לכן ממני ומהרבה הרבה נפגעות.

שרון רופא אופיר: אנחנו באמת עושים פה היום משהו גדול.

שרון רופא אופיר: עוד לא תם ונשלם, אבל זה צעד משמעותי.

שרון רופא אופיר: תודה רבה.

גלעד קריב: אנחנו כולנו מצטרפים לדברי התודה, נציגות משרד המשפטים, עו"ד פינקלשטיין, רווה ובן נון, ובוודאי לייעוץ המשפטי של הוועדה.

גלעד קריב: תודה לכולם ולכולן.

גלעד קריב: יום טוב לכולם.